jkorsvik/nowiki_second_scrape_merged huggingface dataset:
Dub

Dub er en musikkstil som oppsto på Jamaica på 1960-tallet. Opprinnelsen ligger i at disk jockeyer begynte å toaste til instrumentalversjoner av kjente reggaelåter. Etter hvert begynte man også å legge til flere effekter, og artister og produsenter begynte så i sin tur å gi ut egne dub-utgivelser. I nyere tid knyttes dub gjerne opp mot musikkstiler som jungle og drum and bass.
Klassisk dub kjennetegnes gjerne av et minimalistisk lydbilde, med mye bruk av ekko-effekter. Bassen utgjør også et sentralt element i dub-musikken. Flere ska- og reggaeband har fått produsenter til å lage dub-versjoner av sine egne låter, deriblant Black Uhuru og Israel Vibration. Et av de få norske eksemplene på dette er da The Aller Værste! produserte en dub-versjon av sin egen Ideal! Ideal!. Blant de mer kjente rene dub-artistene kan nevnes King Tubby, Lee «Scratch» Perry, The Mad Professor, Dub Syndicate og Nucleus Roots.


== Eksterne lenker ==
(en) (ru) Dub Division
Trådløse Trondheim

Trådløse Trondheim (AS) var et prosjekt for å gi hele Trondheim tilgang til trådløst nettverk. Prosjektet er foreslått av Norges teknisk-naturvitenskapelige universitet. Trådløse Trondheim AS ble etablert 1. september 2006, og offisiell lansering av prosjektet er lagt til 26. september 2006. Prosjektet ble avviklet i 2020.


== Artikler fra media ==
Trådløse Trondheim blir AS, Universitetsavisa 01.09.2006
Milliongave til Trådløse Trondheim, Universitetsavisa 30.05.2006
Trådløse Trondheim er operativ, Universitetsavisa 15.03.2006
Startskudd for Trådløse Trondheim, Universitetsavisa 23.01.2006
Trådløse Trondheim, Adresseavisa 22.09.2005


== Referanser ==


== Eksterne lenker ==
Trådløse Trondheim
Jan Petter Solberg

Jan Petter Solberg kjent som JP Solberg (født 1983) er en norsk snøbrettkjører og gründer. Han vokste opp i Laksevåg i Bergen.  I 2006 var han regnet som en av verdens beste snowboardere, og spesielt kjent for sin fine stil. Han har vært med i kjente filmer som Afterbang, "More", Futureproof, Stand And Deliver og Chulksmack.Han kom på 5.-plass i US Open i 2003.I 2009 startet han Yes Snowboards sammen med DCP (David Carrier-Porcheron), Romain De Marchi og Tadashi Fuse, han er selskapets styreformann (2020). Han har sammen med flere andre i Bergens restaurantmiljø startet konseptet EKTE.MAT.


== Referanser ==


== Eksterne lenker ==
Jan Petter Solberg på Facebook
Jan Petter Solberg på Instagram
Dyreeventyr

Dyreeventyr er vanligvis korte fortellinger der dyr tenker og handler som mennesker. Dyrene representerer ulike mennesketyper med menneskelige egenskaper. De spilles ut mot hverandre på tankevekkende eller humoristisk vis: Den sterke og godmodige bjørnen blir lurt av den lure og foretaksomme reven; grisen har ambisjoner om et finere liv, men må lære å kjenne sin plass, osv. Dyreeventyr er en sann internasjonal sjanger som kjennes fra alle kulturer og språkområder.
Dyreeventyrene er i slekt med fabelen, som like før antikken har vært en skriftlig sjanger brukt til å belære og til å diskutere moralske spørsmål. Fabler av grekeren Æsop og de romerske dikterne Phaedrus og Avianus kom inn i lesebøkene fra middelalderen av, og kan ha gått derfra over i muntlig tradisjon eller påvirka eksisterende dyreeventyr. På den andre sida kan de antikke fabeldikterne ha bygd på eldre, folkelige tradisjoner. Noen urform av dyreeventyra er således umulig å spore.
Dyreeventyr er de mest populære eventyrene på norsk, og mange er kjent i et stort antall varianter. Blant de mest utbredte er «Reven som gudfar», «Hvorfor bjørnen er stubbrumpa» og «Slipp granrot og ta i revefot». Fra norsk tradisjon kjennes 61 ulike dyreeventyr i til sammen 432 varianter.
Legendeeventyr

Religiøse eventyr er eventyr som har et kristent innslag. Betegnelsen legendeeventyr brukes ofte synonymt med religiøse eventyr.
De religiøse eventyra har bibelske hoved- eller bipersoner, som Vårherre, Jesus, Eva, apostelen Peter, jomfru Maria eller Fanden. De har som oftest et moralsk budskap, eller de eksemplifiserer kristen tro. Eventyret er ofte oppbygd slik at de hellige personene vandrer om blant menneskene uten å gi seg til kjenne, og på den måten får personer de møter til å avsløre sitt sanne vesen – på godt eller vondt.  
Religiøse folkeeventyr har mange felles motiv med skrevne exempla fra middelalderen, og en må regne med at det har vært en utveksling av stoff mellom et skriftlig-muntlig religiøst kretsløp og folketradisjonen.
Fortellinger om guder som begir seg inkognito inn i menneskenes verden for å sette dem på prøve kjennes også fra ikke-kristne samfunn. I eddadiktet Grimnesmål besøker Odin kong Geirrød for å sanne ryktet om at kongen ikke unte gjestene sine maten. Hos Ovid finnes en fortelling om Jupiter og Merkur som besøker Filemon og Baucis.
Det er registrert 22 ulike religiøse eventyr på norsk, noe som er lite i forhold til andre land i Europa. Det mest utbredte er Gjertrudsfuglen, som er kjent i 39 varianter.
Exemplum

Et exemplum (latin: «prøve, forbilde») - flertall exempla - er en moralsk fortelling, kortere eller lengre, sann eller fiktiv, brukt for å illustrere et poeng. 
I middelalderen fantes samlinger av exempla som ble brukt av prestene for å utsmykke prekenene, til å understreke et budskap eller illustrere en læresetning. Emnet kunne være henta fra fabler, folkeeventyr og legender, eller fra det virkelige liv. På den andre sida kunne exempla fra prekensamlinger vandre inn i folketradisjonen og viderebringes muntlig blant allmuen. Mange av de religiøse eventyrene inneholder motiv som kjennes fra eksempel- og prekensamlinger fra middelalderen og renessansen.
Jacques de Vitrys eksempelsamling fra ca. 1200 er en av de mest kjente. Geoffrey Chaucers The Miller's Prologue and Tale er en satire over slike samlinger.
Novelleeventyr

Novelleeventyr er eventyr som i oppbygning likner undereventyr ved at de ofte er lange og inneholder flere scener, men til forskjell fra undereventyra i liten grad inneholder motiver av magisk eller fantastisk art.
Novelleeventyr kan ofte ha et tydelig budskap, ved at de latterliggjør storaktighet hos prinsesser, prester, futer eller andre øvrighetspersoner, og hyller den sunne fornuften hos jevne menn og kvinner.
Blant de mest utbredte novelleeventyra i norsk tradisjon er «Presten og klokkeren», «Prinsessen som ingen kunne målbinde» og «Askeladden som fikk kongsdatteren til å løgste seg». Det er nedtegna 27 ulike novelleeventyr på norsk, i til sammen 238 ulike varianter.
Strupe

For andre betydninger av strupe, se strupe (andre betydninger)Strupen (latin: larynx) er den øvre, fremre delen av halsen. Som område omfatter strupen strupehodet og den nederste delen av svelget. Den nederste og største delen ligger bak strupehodet. Under svelging løftes strupehodet slik at blant annet strupelokket (på latin epiglottis) lukker for inngangen til luftrøret og hindrer at spytt, slim og mat trenger ned i luftveiene.
Skjemteeventyr

Skjemteeventyr er eventyr med få eller ingen overnaturlige innslag, som har hatt som hovedfunksjon å underholde og vekke latter hos tilhørerne. Gruppa er svært sammensatt, og kan f.eks. handle om molboer, friere, ektepar, dumme menn og kjerringer osv. «Kjerringa mot strømmen» er et kjent skjemteeventyr.
Mange skjemteeventyr har brodd mot prester, futer og andre øvrighetspersoner, som framstår som dumme og oppblåste, i kontrast til en allmuesmann som representerer den sunne fornuft. Noen skjemteeventyr kan rettere kalles lygeeventyr, der poenget er å fortelle en nonsenshistorie med de størst mulige overdrivelser. Erotiske eventyr kan også regnes til skjemteeventyra.
Bruk av skjemteeventyr ser ikke ut til å være geografisk begrenset. En rekke eldre eventyr lever fortsatt i muntlig tradisjon som vitser eller groviser, gjerne uten at forteller og tilhører er seg bevisst at historia er et genuint eventyr. 
På norsk kjennes til sammen 1157 varianter av 165 ulike eventyr. Blant de mest utbredte er «Gale-Mattis» (45 varianter), «Stor-Per og Vesle-Per» (44 varianter) og «Mestertyven» (38 varianter).


== Eksterne lenker ==
norsknettskole.no om ulike typer eventyr
307 f.Kr.


== Fødsler ==
310 f.Kr.


== Fødsler ==
315 f.Kr.


== Fødsler ==
410 f.Kr.


== Begivenheter ==
Karthago reiste seg etter den første sicilianske krig
409 f.Kr.


== Begivenheter ==
Hannibal Mago la under seg byene Selinus og Himera på Sicilia
Opprør blant mederne mot Dareios
Sofokles skrev skuespillet «Elektra»
405 f.Kr.


== Begivenheter ==
Hannibal Mago ledet en karthagenisk ekspedisjon med mål å legge beslag på øyen Sicilia
Gela ble ødelagt av Karthago
398 f.Kr.


== Begivenheter ==
Dionysius, tyrann av Syrakus, angrep kartagiske byer på Sicilia, blant annet Motya.
397 f.Kr.


== Fødsler ==
396 f.Kr.


== Fødsler ==
Gho

Gho er den tradisjonelle mannsdrakten i Bhutan, den består av en kne-lang frakk som knyttes i livet med et belte kalt kera. Til festbruk brukes drakten med skjerfet kabney.
Drakten har opphav i folkegruppen drukpa (fellesnavn for Ngalop og Sharchopka), og bruken av drakten ble aktivt fremmet i offentlig politikk på 1980-tallet, gjennom initiativet driglam namzha («nasjonale skikker»). Positivt sett kan initiativet sees som et kulturelt selvforsvar og et styrking av indre nasjonal identitet i en situasjon hvor landet var i ferd med å åpne seg mot omverdenen. Negativt sett innebar driglam mamzha en uniformering av bhutansk kultur, hvor minoritetsgrupper måtte innordne seg flertallets skikker, språk og klær.


== Se også ==
Kira; den tradisjonelle kvinnedrakten; en ankelsid kjole.


== Referanser ==
Monolittrennet

Monolittrennet var et internasjonalt skirenn som fra 1954 til 1988 ble arrangert årlig i og omkring skulpturparken i Frognerparken i Oslo, vanligvis tidlig i januar. Det ble arrangert av Ski- og fotballklubben Lyn i samarbeid med VG med Ivar Odd Formo som initiativtaker og senere rennleder. Løpet ble gått over tre runder à 5 km med parvis start med 30 sekunders mellomrom. Radiopersonligheten Rolf Kirkvaag var speaker og stod for premieutdelingen.  Premiebordet bestod av nyttegjenstander, gitt av Oslos bedrifter. Vinneren fikk velge først og fikk også bære rød vinnertrøye neste år. Ved snømangel ble det kjørt snø fra Sørkedalen. NSB fraktet også snø gratis fra Finse til Grefsen stasjon. Enkelte år måtte løypa forkortes på grunn snømangel, og i 1989 ble rennet avlyst på grunn av snømangel. Rennet var terminfestet også i 1990, men ble også da avlyst.Det aller første Monolittrennet (i 1954) ble vunnet av finlandssvensken Leo Backman. Rennet hadde kvinneklasse det første året, men ikke hvert år, og kombinertklasse i 1983.


== Vinnere ==


=== Herreklassen ===


=== Kvinneklassen ===


=== Kombinert ===


== Referanser ==


== Litteratur ==
Lyn i 100. Lyn. 1996. s. 50–54; 356–357. 


== Kilder ==
Sportsboken
Hvem Hva Hvor
Det hendte
Gotaas, Thor (2003). Først i løypa: Historien om langrenn i Norge. Oslo: Andresen og Butenschøn. ISBN 82-7694-139-7.
Vredens Druer FK

Vredens Druer FK er en fotballklubb i Oslo, stiftet av ansatte ved Druen Vinstue på Aker Brygge. Klubben har spilt på laveste nivå i ligafotballen i Oslo siden 1995. Klubben spiller på Frogner stadion og på Ekebergsletta, og klubbfargene er grønn og rød.Ingen lag i det norske divisjonssystemet tok færre poeng enn «Druene» de tre første årene. I 1998 møtte de Sveriges dårligste fotballag, Tornparken. Kampen endte med seier 3–2 til svenskene, som inntil da aldri hadde vunnet en kamp. Etter dette gikk det noe bedre for Vredens Druer, og i 1999-sesongen fikk de målforskjellen 16–59 og 12 poeng (men likevel sisteplass). 2000-sesongen ble ifølge Øyvind Bakken på laget et «jubelår» med en målforskjell 32–65 og 12 poeng (tredje sisteplass).I 2005 ble Vredens Druer listet som et av Norges villeste fotball-lagnavn av TV 2-Nettavisen.Vredens Druer omtaler selv klubben Hasleb som erkefiende.2005-sesongens høydepunkt for Vredens Druer kom da de slo VIF4, som eneste lag i avdelingen.I sesongen 2007 ble laget trent av Aleksander Schau og Thomas Aune fra NRK P3s FK Fotball. Duoens uttalte mål før sesongen var at Vredens det året for første gang skulle holde nullen i en seriekamp. Dette klarte Vredens den 4. juni 2007, da laget slo BI Athletics 1–0 på Frogner stadion.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Wookieepedia

Wookieepedia, the Star Wars Wiki er et nettleksikon for informasjon om det fiktive Star Wars-universet, inkludert informasjon om alle ni filmene, samt TV-serien The Clone Wars og Expanded Universe. Det er en spesialisert wiki som ble opprettet for å være en omfattende encyklopedi om Star Wars-universet, med enkelte artikler på opptil 60 000 ord, og er nesten utelukkende skrevet fra et perspektiv innenfor dette universet. Navnet Wookieepedia er et teleskopord bestående av «Wookiee» og «encyclopedia», og et ordspill på navnet Wikipedia. Logoen henspiller også på Wikipedia, hvor den uferdige puslespill-globen er byttet ut med den uferdige, andre Dødsstjernen.
Wookieepedia er en entusiast-bygget versjon av Holocron, en database som drives og vedlikeholdes av Lucasfilm for å holde styr på alt i Star Wars-universet og sikre kontinuitet innenfor det.


== Historie ==
Wookieepedia ble først påtenkt av Steven Greenwood og opprettet av Chad Barbry. Det var Barbry som kom opp med uttrykket «Wookiepedia» (sic), som senere ble rettet til «Wookieepedia». Den 4. mars 2005 ble Wookieepedia lansert på Wikia.
Per desember 2013 inneholdt den engelske utgaven av Wookieepedia over 107 900 artikler, og den er dermed den sjette største wikien på Wikia-plattformen regnet etter antall artikler, foran blant annet Star Trek-wikien Memory Alpha og WoWWiki, en wiki om World of Warcraft. Wikia er også vert for Star Wars-wikier på mange andre språk, og Wookieepedia koordinerer også sine anstrengelser med den tyskespråklige Jedipedia.net og den polske Biblioteka Ossus.


== Referanser ==


== Eksterne lenker ==
(en) Offisielt nettsted 
(en) Wookieepedia – kategori av bilder, video eller lyd på Commons 
Liste over Star Wars-wikier på Wikia
«Wookieepedia: A Staggering Enterprise» – (fra Abel G. Peña's blog "Only Sith Deal In Absolutes!")
Lars Hansen Svendserud

Lars Hansen Svendserud (født 1789 i Hole, død 1860) var en norsk eventyrforteller. Han var en av Jørgen Moes viktigste kilder til førsteutgaven av Norske Folkeeventyr.
Lars Svendserud var invalid, men livnærte seg som skredder på plassen Svendserud under Nedre Mo i Hole. I 1838 skrev Jørgen Moe ned flere av de eventyrene som fikk plass i førsteutgaven av Norske Folkeeventyr etter ham.


== Eksterne lenker ==
«Askeladden som stjal sølvendene til trollet»
«Høna tripper i berget»
«Enkesønnen»
«De tre mostrene»
«Jomfru Maria som gudmor»
«Herreper»
«Askeladden som kappåt med trollet»
«Gjertrudsfuglen»
Engebret Askjem

Engebret Christiansen Askjem (født 1808 i Norderhov, død 1881) – på folkemunne kalt Spitulanus – var en norsk eventyrforteller. Han var en av kildene til Jørgen Moe under arbeidet med Norske Folkeeventyr.
Engebret Askjem var født på plassen Askjem i Norderhov. Denne plassen var ei tid småbruk/hjemmeseter under gården Mo i Hole. Far til Jørgen Moe var fra Vestre Vaker, naboeiendom til Askim. Han giftet seg til Mo i Hole. Eiendommen som nå heter Askimveisten ble i 1965 slått sammen med Store Vaker.  Etter å ha livnært seg som skomaker, flytta han til nabosoknet Hole, og var i mange år gardsbestyrer på storgarden Stadum.
I 1838 skrev Jørgen Moe opp eventyr etter Askjem, og vi vet sikkert at «De tre prinsesser i Hvittenland» og «Gudbrand i Lia» er etter han.
Enkelte hevder at modellen til Gudbrand i Lia var han sjøl.
Magnum opus

Magnum opus (undertiden, mesterverk, opus magnum), fra latin, er et uttrykk som brukes om en artist, forfatter eller komponist sitt beste og mest anerkjente verk. Det brukes ofte mer eller mindre som synonymt til begrepet mesterverk. 
Eksempelvis er Don Quixote Miguel de Cervantes' magnum opus, slik På sporet av den tapte tid er Marcel Prousts.
Ticketmaster

Ticketmaster er et selskap som selger billetter hovedsakelig til kultur- og sportsarrangementer. Selskapet ble etablert i 1976 og er det største i verden av sitt slag.Billettservice AS er eid av Ticketmaster og tar seg av driften i Norge.


== Billettservice ==
Billettservice AS er et norsk billetteringsselskap som eies av Ticketmaster som igjen eies av Live Nation Entertainment. Selskapet formidler årlig mer enn 5 millioner billetter og tjenestene kjøpes av festivaler, teatre, idrettsklubber, konsertlokaler, orkestre, promotorer, kulturhus m.m. Selskapet tilbyr billettsystemer, distribusjonsløsninger og markedsføringstjenester. Billettservice har hovedkontor i Oslo og callsenter i Mo i Rana. 


=== Historie ===
Selskapet har sitt utspring fra Oslo Nye Teaters billettsystem på 1970-tallet og var da kommunalt eiet. Selskapet Billettservice ble etablert i 1977. I 1987 ble selskapet solgt til Posten som sørget for etableringen av landsdekkende distribusjon og callsenter. Flere selskaper, blant annet Statoil og Narvesen, har sammen med Posten vært inne på eiersiden frem til 2001 da selskapet ble kjøpt av amerikanske Ticketmaster.


== Eksterne lenker ==
Offisielt nettsted 
Billettservice
Lil Scrappy

Lil' Scrappy (egentlig Darryl Richardson, født 20. januar 1984 i Atlanta, Georgia) er en amerikansk rapper med iranske røtter. Han er kjent som Lil' Jon sin høyre hånd og har bidratt mye til å gjøre musikkstilen «crunk» populær. Han er medlem i G-Unit 


== Eksterne lenker ==
Offisielt nettsted 
(en) Lil Scrappy – kategori av bilder, video eller lyd på Commons 
(en) Lil Scrappy på Internet Movie Database 
(en) Lil Scrappy på Apple Music 
(en) Lil Scrappy på Discogs 
(en) Lil Scrappy på MusicBrainz 
(en) Lil Scrappy på Spotify 
(en) Lil Scrappy på Songkick 
(en) Lil Scrappy på Last.fm 
(en) Lil Scrappy på Genius — sangtekster 
(en) Lil Scrappy på AllMusic 
Lil Scrappy på Twitter 
Lil Scrappy på Facebook 
Lil Scrappy på Instagram 
Lil Scrappy på Myspace
Anne Golid

Anne Olsdatter Golid (født 1773 i Seljord, død 11. april 1863) var en av de viktigste tradisjonsbærerne av norske folkeminner på 1800-tallet og videreførte mange folkeeventyr for ettertiden.
Anne Golid var født på Synsttveiten på Seljordshei. Hun regnet seg som etterkommer av Olav Mannslagar fra Seljord. Hun ble gift med Jørn Uppebøen, og de fikk plassen Godlid inn med Øvsttveiten. Anne gikk ikke for å være spesielt vakker, hun var grovbygd og hadde hareskår. Rikard Berge forteller at hun fikk det med å klippe seg nesten snau på hodet, og beholdt en stri grisebust langsetter skallen. Til gjengjeld var hun uvanlig klok og flink til å fortelle. Magnus Brostrup Landstad mintes at hun hadde nærmest fotografisk hukommelse, og siterte ordrett fra et gammelt rettsdokument fra 1419. 
Den første som skrev ned etter henne var Olea Crøger, som dokumenterte mange viser etter henne. Hun viste Anne videre til Landstad, og på prestegården i Seljord ble hun sittende og fortelle åtte dager i strekk. «Gud hjelpe meg for et bergtroll», sa Mina Landstad da hun kom tråkkende. Anne satt med så mye stoff at det var umulig å skrive ned alt. Jørgen Moe kom på samlerferd i 1842, og ble straks vist til Anne Golid. For å komme innpå henne, måtte han hjelpe henne med å rake høy, fortelles det. Berge forteller også at Moe ikke ga seg selv god nok med tid og fikk dermed ikke med seg særlig mye av det hun kunne. Han møtte henne bare en gang. 
Jørgen Moe skrev ned de lange undereventyra «Grimsborken», «Buskebrura» og «Mestermø»etter henne; mulig også «Risen som ikke hadde noe hjerte på seg» og «Det har ingen nød med den som alle kvinnfolk er glad i». Det er skrevet ned omkring hundre eventyr etter Anne Godlid, ikke altfor mange viser, og en samling sagn. Det er ikke godt å vite hvor mye hun faktisk satt inne med. 
På slutten av livet gikk Anne Godlid på legd omkring i Seljord. Hun døde på Søndre Kvålskard den 11. april 1863, og regnet selv med at hun da var omkring nitti år. 
Mange av eventyra hennes ble brakt videre til dattersønnen Olav Tjønnstaul, som gav Knut Loupedalen stoff til Eventyr og segnir fraa Telemarki (1923). Annes datter Ingebjørg er mor til Olav. Hun satt også inne med mange eventyr etter mora.
Wolner

Wolner er et sjeldent etternavn som opprinnelig stammer fra Tyskland. I dag stammer de fleste amerikanske Wolnere fra det norske navnet Wølner. De fleste Wolnere bor nå i USA og Canada, og de fleste av dem har forfedre fra Norge da noen av de norske Wølnerne emigrerte til statene på starten av 1800-tallet.
Wølner

Wølner er et sjeldent norsk etternavn som opprinnelig stammer fra Tyskland. De norske Wølneres stamfar er Jacob Wølner som innvandret til Kongsberg på ordre fra den norske kongen og den tyske keiseren for å hjelpe med Kongsberg sølvgruber.


== Kente personer med Wølner som etternavn ==
Jacob Wølner, stamfar.
Per Rune Wølner, norsk fotballspiller, se Strømsgodset.
Jan Wølner, norsk komponist, se Melodi Grand Prix.
Stefan Wolner, østerriksk filmskaper, se Wien Kortfilmfestival.
Tony Hawk

Anthony «Tony» Frank Hawk (født 12. mai 1968 i Carlsbad, California) er en amerikansk skateboarder. Han er kanskje best kjent for å være den første skateboarderen noensinne til å ta en 900 graders rotasjon i lufta og lande. Hawk har også sin egen videospillserie oppkalt etter seg selv.Hawk var med på å starte skateboard-firmaet Birdhouse i 1992, og hadde også sin egen turné som gikk under navnet Tony's Boom Boom HuckJam. Der var det flere skateboardere, BMX- og FMX-kjørere som var med.


== Referanser ==


== Eksterne lenker ==
(en) Offisielt nettsted 
(en) Tony Hawk – kategori av bilder, video eller lyd på Commons 
(en) Tony Hawk – galleri av bilder, video eller lyd på Commons 
(de) Tony Hawk – Munzinger Sportsarchiv 
(en) Tony Hawk på Internet Movie Database 
(sv) Tony Hawk i Svensk Filmdatabas 
(da) Tony Hawk på Scope 
(fr) Tony Hawk på Allociné 
(en) Tony Hawk på AllMovie 
(en) Tony Hawk hos The Movie Database 
Tony Hawk foreller om 900-en på YouTube
Tony Hawk gjør en 900 som 48-åring på YouTube
Abbreviator

Abbreviator var tidligere en embetstittel i Den katolske kirke. Embetsinnehaverne var knyttet til det pavelige kanselli, og hadde ansvar for å klargjøre brev fra paven til kirkelige dignitærer. Navnet, «en som forkorter», kommer av den utstrakte bruken av forkortelser i pavelige brev.
Pius II opprettet i 1463 et kollegium av abbreviatorer, som var delt inn i tre nivåer. I 1814 avskaffet Pius VII de lavere nivåene, og i 1908 ble kollegiet oppløst som en følge av Pius Xs omorganisering av kanselliet. Funksjonen ble da flyttet til de apostoliske protonotarer.
Arne Zwaig

Arne Zwaig (født 6. februar 1947, død 12. april 2022) var en norsk sjakkspiller. Han ble utnevnt som internasjonal mester i sjakk i 1975. Zwaig ble norgesmester i 1964 og 1969. I 1973-1974 utga Zwaig sjakkbladet PATT, sammen med Svein Johannessen og Øivind Braaten. Bladet kom med totalt 10 numre, inkludert et prøvenummer og et ekstranummer med partiene fra kvartfinalen i Kandidatturneringen 1974. Zwaig har også utviklet et system for publisering av sjakkresultater på internett, som blant annet ble benyttet under Drammen Internasjonale Sjakkfestival 2004/05. 
Som 14-årig styremedlem av SFU (forgjenger til det langt mer radikale SUF) var han i 1961 med på å stifte Sosialistisk Folkeparti.


== Referanser ==


== Kilder ==
Minneord ved Øystein Brekke


== Eksterne lenker ==
(en) Arne Zwaig – FIDE 
(en) Arne Zwaig – chessgames.com 
(en) Arne Zwaig – OlimpBase 
(en) Arne Zwaig – 365Chess.com